Foydalanuvchilar soni kuniga qariyb 1,5 mln kishiga ko‘paymoqda. Foto : KUN.UZ Telegram messenjeri foydalanuvchilari soni bir yilda o‘ttiz foizdan ortiqroqqa o‘sdi – undan bir oyda 400 mln kishi foydalanmoqda. Bu haqda messenjer bayonotida ma’lum qilindi. "Telegram foydalanuvchilari soni oyiga 400 mln kishiga yetdi, bir yil avval bu raqam 300 mln edi", - deyiladi bayonotda. Qo‘shimcha qilinishicha, foydalanuvchilar soni kuniga 1,5 mln kishiga ko‘paymoqda. Telegram messenjeri 2013 yilda "VKontakte" asoschisi Pavel Durov tomonidan ishlab chiqilgan.